OpenLLM-France/wikimedia huggingface dataset:
# Enric Fajarnés Cardona

Enric Fajarnés Cardona (castellà: Enrique Fajarnés Cardona) (Eivissa, 1918 - Santa Eulària des Riu, 2003) fou un escriptor eivissenc que escrigué en castellà. És llicenciat en dret i va cursar estudis de Sociologia i Filosofia i Lletres. Acabada la guerra civil espanyola, va impartir classes de Literatura Espanyola a l'institut d'Eivissa. Ha escrit articles i contes estudiant la terra, el passat i la realitat insulars. Ha traduït al castellà poemes de Francesco Petrarca (Rimas en vida y muerte de Laura), Charles Baudelaire, Anthero de Quental, Friedrich von Schiller, Stéphane Mallarmé, José M. Heredia, Arthur Rimbaud, Rainer Maria Rilke i Franz Werfel i és conegut pels seus llibres de viatges. En català només ha publicat l'estudi Recull de dites i refranys d'Eivissa (2000) per patrocini de l'Institut d'Estudis Eivissencs. El 1997 va rebre el Premi Ramon Llull.

## Obres
### Poesia

* Primer cancionero (1945)
* Los topos (1955)
* El puerto antiguo (1957)
* Dos poemas del mar pitiuso (1983)

### Narració

* Viaje a Ibiza (1958)
* La Ibiza de nuestro tiempo (1978)
* Lo que Ibiza me inspiró (1987)
* Las cenizas capullinas (2001)

## Referències

* 1 2 «Enciclopèdia d'Eivissa i Formentera». [Consulta: 28 octubre 2024].
# Birchwood Village (Minnesota)

Birchwood Village és una població dels Estats Units a l'estat de Minnesota. Segons el cens del 2000 tenia 968 habitants.

## Demografia

Segons el cens del 2000, Birchwood Village tenia 968 habitants, 357 habitatges, i 287 famílies. La densitat de població era de 1.099,3 habitants per km².
Dels 357 habitatges en un 35,3% hi vivien nens de menys de 18 anys, en un 72% hi vivien parelles casades, en un 5% dones solteres, i en un 19,6% no eren unitats familiars. En el 15,4% dels habitatges hi vivien persones soles el 6,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,71 i el nombre mitjà de persones que vivien en cada família era de 3,03.
Per edats la població es repartia de la següent manera: un 26,4% tenia menys de 18 anys, un 5,5% entre 18 i 24, un 24% entre 25 i 44, un 32% de 45 a 60 i un 12,1% 65 anys o més.
L'edat mediana era de 42 anys. Per cada 100 dones de 18 o més anys hi havia 101,1 homes.
La renda mediana per habitatge era de 81.941 $ i la renda mediana per família de 84.162 $. Els homes tenien una renda mediana de 56.667 $ mentre que les dones 36.563 $. La renda per capita de la població era de 40.102 $. Entorn del 2,4% de les famílies i el 2,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Birchwood Village». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 7 agost 2010].
* ↑ «Geographic Comparison Table- Birchwood Village». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Eleccions al Parlament Europeu de 1994 (Grècia)

Les eleccions al Parlament Europeu es van celebrar a Grècia el 12 de juny de 1994 per escollir els 25 membres grecs del Parlament Europeu. Els membres eren elegits per representació proporcional de llistes de partit, amb un llindar electoral del 3%.

## Resultats

Les eleccions de 1994 van ser les quartes al Parlament Europeu en què va participar Grècia. El governant PASOK sota el lideratge de l'envellit Andreas Papandreu va aconseguir superar el partit conservador de l'oposició Nova Democràcia. Una escissió d'aquest últim, la Primavera Política, va quedar sorprenentment tercer per davant del Partit Comunista i de Sinaspismós, que van repetir els mateixos resultats que al 1989.
| | Moviment Socialista Panhel·lènic (PASOK) | PSE | 2.458.657 | 37,64 | 10 / 25 | 1 |
| | Nova Democràcia (ND) | PPE | 2.133.405 | 32,66 | 9 / 25 | 1 |
| | Primavera Política (PA) | ADE | 564.787 | 8,65 | 2 / 25 | 2 |
| | Partit Comunista de Grècia (KKE) | GUE | 410.747 | 6,29 | 2 / 25 | = |
| | Synaspismós (SYN) | GUE | 408.072 | 6,25 | 2 / 25 | = |
| | Renovació Democràtica (DIANA) | - | 182.525 | 2,79 | 0 / 25 | |
| | Unió de Centristes (EK) | - | 77.951 | 1,19 | 0 / 25 | |
| | Altres | - | 296.627 | 4,54 | - | |
| Totale | Totale | Totale | 6.532.691 | | 25 | |

## Diputats electes
### PASOK

* 1. Dimitris Tsatsos
* 2. Christos Papoutsis $^1$
* 3. Paraskevas Avgerinos
* 4. Kostas Klironomos
* 5. Yiannis Roubatis
* 6. Àngela Kokkola
* 7. Stelios Panagopoulos
* 8. George Katiforis
* 9. Nikos Papakyriazis
* 10. Irini Lambrakis
$^1$ Christos Papoutsis va ser substituït per Giannos Kranidiotis el gener de 1995, per ser substituït al seu torn per Anna Karamanou el febrer de 1997.

### Nova Democràcia

* 1. Timos Christodoulou
* 2. Antonis Trakatellis
* 3. Nana Moushuri
* 4. Stelios Argyros
* 5. G. Dimitrakopoulos
* 6. Pavlos Sarlis
* 7. Panagiotis Lambrias
* 8. George Anastasopoulos
* 9. Kostis Hatzidakis

### Primavera Política

* 1. Katerina Daskalaki
* 2. Nikitas Kaklamanis

### KKE

* 1. Vassilis Efraimidis
* 2. Giannis Theonas

### Synaspismós

* 1. Alekos Alavanos
* 2. Michalis Papagiannakis

## Referències

* ↑ «Ευρωεκλογές 1994: Οι τελευταίες εκλογές με τον Ανδρέα στο τιμόνι του ΠΑΣΟΚ» (en grec), 11-06-1995. [Consulta: 9 febrer 2024].
# Coelophysis

Coelophysis és un gènere de dinosaure teròpode de petita grandària. El crani és allargat i baix, de construcció lleugera, amb una gran finestra antorbitària i una zona sense dents en el contacte premaxilo-maxilar. El coll era llarg i flexible, amb unes costelles cervicals allargades. La cua també era molt llarga, constituint més de la meitat de la longitud total. Els braços són llargs (a diferència dels que presenten els ceratosaures de gran grandària) i tenen, com és habitual en Ceratosauria, quatre dits amb només tres urpes. Els ossos són molt pneumàtics (buits) com passa en les aus actuals. S'han trobat dos morfotips diferents de Coelophysis: una forma gràcil i una altra de robusta, que són interpretades com a representants dels dos sexes.
Als anys 40, es van recollir centenars d'exemplars de Coelophysis en el jaciment del Ghost Ranch (Nou Mèxic). S'ha interpretat la concentració d'exemplars en aquest jaciment com el resultat d'una catàstrofe natural (probablement una inundació) que va acumular els membres d'una o diverses bandades. En el jaciment, estan representats exemplars de totes les edats excepte nounats. Altre element sorprenent en el jaciment consisteix en la troballa de restes d'individus de petita grandària dintre de la caixa toràcica d'un individu adult. Aquesta circumstància, que s'interpretà com una evidència de canibalisme, fou desestimada l'any 2006. Es tracta, en realitat, de dos esquelets superposats.

## Enllaços externs

* Web de Dinosauriomania Arxivat 2007-02-03 a Wayback Machine.
* Altres dades d'aquest dinosaure
* Coelophysis
# Creu de terme de Santa Coloma Sasserra

La Creu de terme de Santa Coloma Sasserra és una creu de terme del municipi de Castellcir (Moianès), situada dins el conjunt format per l'església de Santa Coloma Sasserra i els seus annexos, un cementiri, la rectoria de Santa Coloma i el mas del Giol.
La base de la creu està formada per dos graons. L'inferior és octogonal i està format per un conjunt de vuit blocs de pedra, la junta dels quals coincideix amb els angles de l'octàgon. El graó superior, de mida reduïda, també és octogonal, i està construït amb quatre blocs. El sòcol és monolític i octogonal, amb la part superior motllurada. El fust, monolític, és quadrat, amb les cares definides per cordons o estries. Una d'elles està restaurada. A la part superior hi ha inserida la creu pròpiament dita. És una creu llatina de ferro forjat, i als quatre angles que formen els braços, la cúspide i el peu, hi ha petites ornamentacions ondulades. En una fotografia de 1916 s'observa un coronament diferent, compost per un capitell i una creu de pedra, amb decoracions en baix relleu, la qual ha estat reemplaçada.

## Referències

* 1 2 «Creu de terme de Santa Coloma Sasserra». Inventari del Patrimoni Arquitectònic de Catalunya. Generalitat de Catalunya.
# Dissonància

La dissonància és la sensació poc agradable o directament desagradable que, segons l'harmonia i el contrapunt tradicionals, produeix la simultaneïtat de determinats sons que es troben a una determinada distància. En virtut d'això, hi ha uns intervals harmònics que tradicionalment s'han considerat dissonants. Aquests són les segones menors i majors i les sèptimes menors i majors. A més, i en funció del rol que tenen en el seu context, també s'han considerat dissonants els intervals augmentats i els disminuïts.
La manera de resoldre les dissonàncies havia estat motiu de freqüents i llargues polèmiques, sobretot al llarg dels segles xvii i xviii en les quals s'havien vist involucrats, sovint, tant teòrics com compositors. En sintonia amb l'evolució que ha pres la història de la música europea, els autors que s'adscrivien a estils més moderns sovint preconitzaven resolucions més lliures d'aquestes dissonàncies, mentre que els autors més ancorats en els passat —i sovint els teòrics no autors, fent-los costat— pretenien que només les resolucions més estrictes eren permeses. Igualment va ser elements d'intenses discussions sobre la resolució de les dissonàncies si calia atenir-se a allò que marcava la teoria o a allò que l'oïda considerava adequat.
La teoria musical al llarg del segle xx, ja des del moment en què es formulen els principis de l'atonalitat transforma totalment el sentit de la dissonància i de la consonància i aquests dos conceptes deixen de tenir el sentit que havien tingut en contextos tonals.
# Burnsville (Minnesota)

Burnsville és una població dels Estats Units a l'estat de Minnesota. Segons el cens del 2007 tenia 59.118 habitants.

## Demografia

Segons el cens del 2000, Burnsville tenia 60.220 habitants, 23.687 habitatges, i 15.633 famílies. La densitat de població era de 935,1 habitants per km².
Dels 23.687 habitatges en un 34,1% hi vivien nens de menys de 18 anys, en un 52,8% hi vivien parelles casades, en un 10% dones solteres, i en un 34% no eren unitats familiars. En el 24,8% dels habitatges hi vivien persones soles el 4,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,53 i el nombre mitjà de persones que vivien en cada família era de 3,07.
Per edats la població es repartia de la següent manera: un 26,2% tenia menys de 18 anys, un 10,1% entre 18 i 24, un 34% entre 25 i 44, un 22,5% de 45 a 60 i un 7,2% 65 anys o més.
L'edat mediana era de 33 anys. Per cada 100 dones de 18 o més anys hi havia 95 homes.
Entorn del 3,7% de les famílies i el 5,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Burnsville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Burnsville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Maspis

Els maspis (en llatí maspii, en grec antic Μάσπιοι) van ser una de les tres tribus més importants dels perses segons diu Heròdot. Les altres dues eren els marafis i els pasàrgades. Vivien en allò que avui en dia és el sud-oest de l'Iran.

## Referències

* ↑ Heròdot. Històries, I, 125,3
* ↑ «Persis». Encyclopedia Britannica. [Consulta: 21 octubre 2021].
# Eleccions al Parlament Europeu de 2009 (Grècia)

Les Eleccions al Parlament Europeu de 2009 es van celebrar a Grècia el 7 de juny de 2009 per escollir els 22 membres grecs del Parlament Europeu. Els membres eren elegits per representació proporcional de llistes de partit amb un llindar electoral del 3%. El nombre d'escons assignats a Grècia es va reduir de 24 a 22, com a conseqüència de l'adhesió de nous estats membres a la Unió Europea (UE).

## Resultats

Escons :
| Partit | Vots | % | # | +/- |
| Moviment Socialista Panhel·lènic (PASOK) | 1.878.859 | 36,64 | 8 / 22 | = |
| Nova Democràcia (ND) | 1.655.636 | 32,29 | 8 / 22 | 3 |
| Partit Comunista de Grècia (KKE) | 428.283 | 8,35 | 2 / 22 | 1 |
| Reagrupament Popular Ortodox (Laos) | 366.615 | 7,15 | 2 / 22 | 1 |
| Coalició de l'Esquerra Radical (SYRIZA) | 240.898 | 4,7 | 1 / 22 | = |
| Verds Ecologistes (OP) | 178.964 | 3,49 | 1 / 22 | |
| Altres | 377.982 | 7,38 | | |
| Total | 5.127.237 | 100 | 22 | 2 |
| Vots nuls i blancs | 133.799 |
| Total | 5.261.036 |

## Referències

* ↑ «Results by national party: 2009 - 2014» (en anglès). Parlament Europeu.
# Ceratosaures (infraordre)

Els ceratosaures (Ceratosauria) són un grup de dinosaures al qual pertanyen tots aquells teròpodes que comparteixen un ancestre comú més recent amb Ceratosaurus que amb les aus. Actualment no hi ha consens respecte a quines espècies i característiques pertanyen a Ceratosauria. D'acord amb una teoria, Ceratosauria inclou els teròpodes del Juràssic superior al Cretaci superior Ceratosaurus, Elaphrosaurus i, Abelisaurus, trobat originàriament (es pensa que no exclusivament) a l'hemisferi sud. Tradicionalment, Ceratosauria incloïa els dinosaures des del Triàsic tardà al Juràssic inferior Coelophysoidea (Coelophysis. Dilophosaurus, etc.), fet que implica una divergència més antiga dels ceratosaures dels altres teròpodes. De totes maneres, estudis recents han mostrat que els celofisoideus no formen un clade amb els altres ceratosaures, i haurien de ser exclosos d'aquest grup.

## Classificació

* Infraordre Ceratosauria
** Berberosaurus
** Deltadromeus
** Elaphrosaurus
** Limusaurus
** ?Lukousaurus
** Spinostropheus
** Família Ceratosauridae
*** Ceratosaurus
*** Genyodectes
** Família Bahariasauridae
*** Bahariasaurus
** Superfamilia Abelisauroidea
*** Austrocheirus
*** Genusaurus
*** Ozraptor
*** Tarascosaurus
*** Família Abelisauridae
*** Família Noasauridae

### Filogènia

El cladograma segueix l'anàlisi fet per Xu Xing i col·legues, 2009.
| Ceratosauria | Spinostropheus Deltadromeus unnamed Limusaurus Elaphrosaurus unnamed Ceratosaurus Abelisauroidea Noasauridae Abelisauridae |

## Referències

* ↑ Xu, X., Clark, J.M., Mo, J., Choiniere, J., Forster, C.A., Erickson, G.M., Hone, D.W.E., Sullivan, C., Eberth, D.A., Nesbitt, S., Zhao, Q., Hernandez, R., Jia, C.-K., Han, F.-L., and Guo, Y. (2009). "A Jurassic ceratosaur from China helps clarify avian digital homologies." Nature, 459(18): 940-944. doi=10.1038/nature08124

## Enllaços externs

* Informació dels Ceratosauria (anglès)
# Creu de terme del Belltall

La Creu de terme de Belltall és una creu de terme de Passanant i Belltall (Conca de Barberà), situada a la sortida de Belltall direcció a Solivella. Està inclosa a l'Inventari del Patrimoni Arquitectònic de Catalunya.

## Descripció

És una creu monumental de pedra arenisca del país. Es tracta d'una creu renaixentista, sobre un model gòtic, del primer quart del segle XVII. Peu o fonament quadrat sobre el qual reposa una base de pedra prismàtica. Fust de pedra de perfil octogonal d'uns 12 cm de costat i uns 3 m d'alçada. La llanterna té una estructura de prisma octogonal, amb uns costats de 14 cm i una alçada de 14 cm, tancat a la seva part superior per un casquet hemisfèric que fa les funcions de cúpula. Les arestes del prisma són unes columnes toscanes entre les quals hi ha representacions de sants i figures decoratives (Sant Pere, Sant Pau, Santa Magdalena i un sense identificar). La creu té 1 m d'alçada i 78 cm d'ample. En una cara hi ha una imatge de la Mare de Déu amb el Nen Jesús al braç esquerre. A la mà dreta hi porta un bastó. El Nen acaricia amb la seva mà dreta la cara de la Mare. A la dreta i a l'esquerra del permòdol hi ha caps d'angelets. A l'extrem superior de la Creu hi el Colom Místic o Esperit Sant. A l'altre cantó s'hi representa la crucifixió i sobre l'escena un pergamí amb l'acrònim INRI.

## Història

Documentada ja el 1572, fou restaurada el 1995 i 1998.

## Referències

* ↑ «Creu de terme». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 12 febrer 2019].
* 1 2 «Creu de terme - Belltall». Patrimoni Arquitectònic de la Conca de Barberà. Consell Comarcal de la Conca de Barberà.
# Dent (Minnesota)

Dent és una població dels Estats Units a l'estat de Minnesota. Segons el cens del 2000 tenia 192 habitants.

## Demografia

Segons el cens del 2000, Dent tenia 192 habitants, 77 habitatges, i 49 famílies. La densitat de població era de 195,1 habitants per km².
Dels 77 habitatges en un 33,8% hi vivien nens de menys de 18 anys, en un 57,1% hi vivien parelles casades, en un 3,9% dones solteres, i en un 35,1% no eren unitats familiars. En el 32,5% dels habitatges hi vivien persones soles el 14,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,49 i el nombre mitjà de persones que vivien en cada família era de 3,18.
Per edats la població es repartia de la següent manera: un 28,6% tenia menys de 18 anys, un 5,7% entre 18 i 24, un 30,2% entre 25 i 44, un 20,3% de 45 a 60 i un 15,1% 65 anys o més.
L'edat mediana era de 37 anys. Per cada 100 dones de 18 o més anys hi havia 104,5 homes.
La renda mediana per habitatge era de 30.938 $ i la renda mediana per família de 34.167 $. Els homes tenien una renda mediana de 27.321 $ mentre que les dones 15.417 $. La renda per capita de la població era de 12.024 $. Entorn del 3,7% de les famílies i el 12,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Dent». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 7 agost 2010].
* ↑ «Geographic Comparison Table- Dent». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
Viccionari
# Eleccions al Parlament Europeu de 2019 (Xipre)

Les Eleccions al Parlament Europeu es van celebrar el 26 de maig de 2019 per escollir als sis representants de Xipre al Parlament Europeu. En aquestes es van mantenir els resultats de les anteriors eleccions, malgrat una baixada percentual entorn del 8% dels partits DISY i EDEK.

## Resultats

| Llista | Llista | Grup | Vots | % | Escons |
| | Reagrupament Democràtic (DISY) | PPE | 81.539 | 29,02 | 2 / 6 |
| | Partit Progressista del Poble Treballador (AKEL) | GUE/NGL | 77.241 | 27,49 | 2 / 6 |
| | Partit Democràtic (DIKO) | S&D | 38.756 | 13,80 | 1 / 6 |
| | Moviment per la Socialdemocràcia (EDEK) | S&D | 29.715 | 10,58 | 1 / 6 |
| | Front Nacional Popular (ΕLAM) | - | 23.167 | 8,25 | - |
| | Front Democràtic (DiPa) | - | 10.673 | 3,80 | - |
| | Aliança Ciutadana - Moviment d'Ecologistes-CC | - | 9.232 | 3,29 | - |
| | Moviment de gessamí | - | 4.786 | 1,70 | - |
| | Partit Animalista de Xipre | - | 2.208 | 0,79 | - |
| | Altres | - | 3.618 | 1,29 | - |
| Total | Total | Total | 280.935 | | 6 |

## Referències

* ↑ «European Elections in Cyprus scheduled to be held on May 26 2019» (en anglès), 04-09-2018. [Consulta: 8 març 2024].
# Altuburos

Altuburos o Altiburos (en púnic 𐤏𐤋𐤕𐤁𐤓𐤔, ʿltbrš) és un jaciment arqueològic de Tunísia, a tocar de la vila de Medeine d'uns 1000 habitants, a l'altiplà de Sra Ouartane, a la governació del Kef, delegació de Dahmani, que correspon a una antiga ciutat romana que estava situada a la frontera amb Numídia, a la confluència entre el riu Oum-el-Abid i el Medeine al llogaret de Fej El Tamar.
La ciutat de tradició amazic i on es va trobar una inscripció púnica que feia referència a un temple de Baal Hammon, avui al Museu del Louvre, va caure sota influència de Cartago, i després va passar a Roma. Al segle ii sota l'emperador Hadrià era un municipi (Municipium Aelium Hadrianum Augustum Althiburitanum) i més tard va obtenir el dret italià. Un bisbe hi va tenir la seu del segle iv fins al segle vii i després va desaparèixer i sota domini àrab va sorgir una nova població a Ebba Ksour, a la plana. El lloc es va conservar intacte i uns viatgers del segle xviii la van redescobrir.
Els llocs principals són:
* Capitoli i Fòrum (44,6 x 37,15 metres) situats en una esplanada pavimentada (23,35 x 30,8 metres) rodejada d'un pòrtic amb 10 x 12 columnes. Es va trobar una estàtua de Minerva i una de marbre de Juno. Un arc d'Hadrià (triomfal) està destruït però la façana es conserva en part. L'any 1912 es va excavar i es va datar entre el 185 i el 191. Hi ha un segon temple (dedicat a un deu desconegut) a l'altre costat, del que només resta el pòdium i alguns elements arquitectònics corintis; per una inscripció sembla datat el 145. A la cantonada nord-est hi ha un complex d'edificis entre ells una casa amb un peristil de 16 columnes i uns mosaics geomètrics als quatres pòrtics; altres mosaics són al Museu del Bardo. Al sud-est de la plaça, hi ha un edifici de 10 x 7 metres que probablement era una factoria i una font monumental
* La casa de Muses, amb destacats mosaics, els millors força damnats.
* La casa de l'escena dels Peixos, a l'altre costat del riu Oued Oum El Abid, amb mosaics que representen escenes de peixos.
* Arc triomfal del segle iv o V.
* Casa d'Asclèpia, anomenada així per un mosaic, tenia funcions que no s'han pogut determinar, però és força original. Els mosaics són de molta qualitat.
* Casa de les setze bases, per les setze pedres de la base d'unes figures que semblen tenir influència púnica.
* Teatre, damnat.
* Mausoleus, el principal el de Ksar Ben Hannoun, a l'oest amb una cel·la de 3,2 x 2,5 metres i una inscripció.
* Via romana fins a Tebessa.

## Referències

* ↑ Ennaifer, Mongi. La cité d'Althiburos et l'édifice des Asclepieia. Tunis: Ministere des Affaires Culturelles, 1976, p. 23-25.
* 1 2 Stillwell, Richard (et al.) (eds.). «Althiburos». The Princeton Encyclopedia of Classical Sites. [Consulta: 13 juny 2022].

## Enllaços externs

* Web d'una excavació arqueològica a Althiburos (2007) Arxivat 2011-01-21 a Wayback Machine.